b'\n_START_ARTICLE_\nOru\xc5\xbejem protivu otmi\xc4\x8dara\n_START_SECTION_\nZa\xc4\x8detki\n_START_PARAGRAPH_\nSkupino je osnoval Nikola Pavkovi\xc4\x87 (kitara) leta 1992, po tem ko je zapustil skupino Instant karma, skupaj z Dragom Antonovim (bas). Preostanek skupine je variiral vse do prihoda Dragane Mrkaji\xc4\x87 (vokal, kitara) in Darka Kurjaka (boben), ki sta postala trajna \xc4\x8dlana OPO._NEWLINE_Prvi album skupine OPO ima isti naslov kot skupina in je bil posnet ter izdan leta 1995. Po objavi je Darko Kurjak skupino zapustil ter se pridru\xc5\xbeil Partibrejkersom. Namesto njega se je skupini na bobnih pridru\xc5\xbeil Vladimir Jovanovi\xc4\x87 (dotlej v skupinah Gluve ku\xc4\x8dke in Instant karma). Z novim \xc4\x8dlanom so leta 1996 izdali album BarbieCue (v glasbenem smislu podoben prvemu albumu). Med drugim na njem najdemo priredbo pesmi \xc2\xbbMladi\xc4\x87u moj\xc2\xab\xc2\xa0skupine Zana, ki se je ob \xc5\xa1e eni pesmi z istega albuma \xc2\xbbSa\xc5\xa1a Ajdanov\xc2\xab\xc2\xa0zavrtela v filmu Balkanska pravila Darka Baji\xc4\x87a.'